**Dersca-n alb-viu !**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Peste satul meu răsare luna

Cu un voal de brumă argintiu,

Stelele pe rând îi duc arvuna

Coborând din ceruri, albul viu.

Noaptea-i albă, rece, liniștită

Satul îmbrăcat ca un viteaz,

Iar natura-n gheață amuțită

Sub înalți nămeți pe dealul breaz.

Străzile-s pustii în toi de iarnă

Numai vântul leagănă copacii,

Se zăresc năluci sunând din goarnă

Amintind c-aici trăiră dacii.

Gerul desenează panseluțe

Pe omătul alb si uniform,

Liniștea se așterne prin căsuțe

Unde copilașii încă dorm.

Fumul din cătune se înalță

Transformând văzduhul cenușiu,

Dar prin văi și lunci la suprafață

Totul a rămas în albul viu.

De M Horlaci.